Priit Purge

Priit Purge (sündinud 23. veebruaril 1979 Tartus) on Eesti sporditeadlane ja sõudja. Priit Purge on maamõõtja poeg. Lõpetas 1997 Tartu Raatuse Gümnaasiumi, 2001 Tartu Ülikooli kehakultuuriteaduskonna ja omandas 2003 samas kehalise kasvatuse õpetaja kutse, M.Sc. (liikumis- ja sporditeadused, 2003, Tartu Ülikool), väitekiri "Suuremahulise treeningprogrammi mõju sõudjate funktsionaalsetele, subjektiivse enesetunde ja vere biokeemilistele näitajatele"; Ph.D. samal erialal (2006, Tartu Ülikool), väitekiri "Performance, mood state and selected hormonal parameters during the rowing season in elite male rowers". Täiendas end 2002 Austrias Grazi Ülikoolis. Eesti Sõudeliidu kohtunike komisjoni esimees alates 2013, töötanud aastast 2003 Tartu Ülikooli sporditeaduste ja füsioteraapia instituudi treeninguteaduste teadurina. Teadustöö põhisuunad: treeningu kontroll, ületreening ja üleväsimuse hindamine vastupidavusaladel (sõudmine, ujumine, jalgpall). Uurimusi sõudmismetoodikast ja vastupidavustreeningust. Korraldanud Eesti Sõudeliidu rahvusvahelisi seminare. Üle 50 teadustrükise. Kahekordne Eesti meister sõudmises Pedagoogina Oli 1998–2002 Tartu Vanalinna Spordikooli ja hiljem ka Sõudmis- ja Aerutamiskeskuse sõudmistreener, 2002–2003 Tartu Annemõisa Kooli kehalise kasvatuse õpetaja, 2003–2004 Tartu Ülikooli spordipedagoogika õppetooli treeninguõpetuse teadur, 2004–2006 spordipedagoogika ja treeninguõpetuse instituudi teadur, alates 2006 erakorraline teadur. Kohtunikuna Olnud 2000–2005 Eesti sõudetreenerite ühenduse, alates 2005 Eesti sõudekohtunike ühenduse ja aastast 2010 sõudeliidu kohtunike komisjoni liige (sh 2013–2018 esimees) ning aastast 2018 Eesti Olümpiakomitee sõudetreenerite kutsekomisjoni esimees. Osalenud kohtunikuna (aastast 2013 rahvusvahelise kategooria kohtunik) 2014 noorte EM-il, 2015 EM-il, 2016 maailma sõudeveteranide regatil ja 2017 U-23 MM-il. Aastast 2003 üliõpilaskoondise ja 2011–2013 sõudeliidu U-23 koondise projektijuht ning esindaja MM-idel ja universiaadidel. 2017 – Eesti Noorte Teaduste Akadeemia asutajaliige 2010, 2011 – Eesti Sõudeliidu aasta kohtunik 2017 – Eesti Sõudeliidu parim juunioride treener Plasma testosterone and cortisol responses to prolonged sculling in male competitive rowers (kaasautor). // J. Sports Sci. 19 (2001) 11 Relations among heavy training stress, mood state and perfomance for male junior rowers (kaasautor). // Perceptual and Motor Skills 95 (2002) 2 Changes in stress and recovery after heavy training in rowers (kaasautor). // J. Sci. Med. Sport 7 (2004) 3 Body composition, physical perfomance and physiological factors contributing to 2000m sculling in elite rowers (kaasautor). // J. Human Movement Studies 47 (2004) 5 Adiponectin is altered after maximal in highly trained male rowers (kaasautor). // Eur. J. Appl. Physical 93 (2005) 4 Changes in recovery-stress state and peformance in elite rowera during preaparation for major competitions (kaasautor). // Perceptual and Motor Skills 101 (2005) 2 Hormonal and psychological adaption in elite male rowers during prolonged training (kaasautor). // J. Sport Sci. 24 (2006) Anabolic and catabolic hormone responses to maximal rowing before and after prolonged training in elite male rowers (kaasautor). // Medicina Dello Sport 60 (2007) 2. Eesti teaduse biograafiline leksikon, 3. köide. Priit Purge Eesti Teadusinfosüsteemis Biograafia ESBL-is Käesolevas artiklis on kasutatud "Eesti teaduse biograafilise leksikoni" materjale.